Sergio Rochet

Sergio Ramón Rochet Álvarez (sündinud 23. märtsil 1993 Nueva Palmiras) on Uruguay jalgpallur, kes mängib väravavahina Brasiilia kõrgliigaklubis Internacional ja Uruguay jalgpallikoondises.

Ta hakkas jalgpalli mängima Uruguay klubis Danubio, kuid selle põhimeeskonnas ta debüüti ei teinud.

2014. aasta aprillis läks ta testimisele Hollandi kõrgliigaklubisse Alkmaari AZ, kellega sõlmis järgmisel kuul lepingu. Klubi meeskonnas debüteeris ta Hollandi kõrgliigas 2014/15. Hooajal 2015/16 kerkis Rochet esimeseks valikuks AZ-i väravavahi kohale.

Aastatel 2017–2019 mängis Rochet Türgi kõrgliigaklubis Sivasspor. Seejärel naasis ta Uruguaysse, kui sõlmis lepingu Nacionaliga. Nacionaliga tuli ta Uruguay meistriks aastatel 2019, 2020 ja 2022.

2023. aasta juulis sõlmis ta kahe ja poole aasta pikkuse lepingu Internacionaliga.

Uruguay jalgpallikoondises tegi Rochet debüüdi 27. jaanuaril 2022 MM-i valikmängus Paraguay vastu. Juba aasta varem oli ta olnud Uruguay varuväravavaht Copa Américal.

Saavutused 
AZ
KNVB beker: teine koht 2016–17
Nacional
Uruguay Primera División: 2019, 2020, 2022
Supercopa Uruguaya: 2021

Viited 

Uruguay jalgpallurid
AZ Alkmaari jalgpallurid
Sport Club Internacionali mängijad
Eredivisie mängijad
Süper Ligi mängijad
Campeonato Brasileiro Série A mängijad
Sündinud 1993